จำนำทองได้ราคาดี จ่าย80%ของมูลค่า
โรงรับจำนำรับมือทองคำผันผวนซื้อโกลด์ ฟิวเจอร์สบริหารความเสี่ยง
17 ส.ค. 2558

โรงรับจำนำรับมือทองคำผันผวนซื้อโกลด์ ฟิวเจอร์สบริหารความเสี่ยง
นายสิทธิวิชญ์ ตั้งธนาเกียรติ กรรมการผู้จัดการ บริษัท ตั้งธนสิน ผู้บริหารโรงรับจำนำ “อีซี่มันนี่”เปิดเผยว่า จากราคาทองคำที่ผันผวนและมีแนวโน้มราคาลดลง  ทำให้อีซี่มันนี่ลดความเสี่ยงด้วยการซื้อสัญญาซื้อขายทองคำล่วงหน้า (โกลด์ ฟิวเจอร์ส) รวมทั้งวิเคราะห์แนวโน้มราคาทองคำล่วงหน้า 5 เดือน ซึ่งทำให้การกำหนดราคารับจำนำทองคำที่ยุติธรรมและแม่นยำมากขึ้น
อย่างไรก็ตาม ราคาทองคำยังไม่ผันผวนจนทำให้ลูกค้าจะปล่อยให้สินทรัพย์หลุดจำนำ หรือไม่มาไถ่ถอนทรัพย์คืนน้อยมาก จึงไม่ส่งผลกระทบต่อการรับจำนำทองคำมากนัก
นายมานะ เกลี้ยงทอง ผู้อำนวยการสำนักงานธนานุเคราะห์ (สธค.)กล่าวว่า โรงรับจำนำของรัฐยังคงรับจำนำ 80% ของราคาทองคำ